Qaraqalpaqstan (taajama)

Qaraqalpaqstan (uzb. Qoraqalpogʻiston) on taajama Uzbekistaniin kuuluvan Karakalpakstanin tasavallan Qońıratin piirissä. Se sijaitsee Ustjurtin laakiolla 315 kilometriä Qońıratista luoteeseen. Taajamassa oli 3 100 asukasta vuonna 2024. Taajama on perustettu vuonna 1971 Qońıratin ja Beynewin välisen rautatien rakentamisen yhteydessä. Siellä on rautatieasema ja maakaasujohdon kompressoriasema. Qaraqalpaqstanin kautta kulkee rautatien lisäksi Kazakstaniin johtava huonokuntoinen maantie A380. Täjenin raja-asema sijaitsee noin 20 kilometrin päässä taajamasta. Qaraqalpaqstanin asukkaista kolme neljäsosaa on kazakkeja ja loput etupäässä karakalpakkeja ja uzbekkeja. Taajamassa on pieni hotelli, pankki, posti, poliklinikka ja muita palveluja. Sieltä noin 40 kilometriä kaakkoon sijaitsevat keskiaikaisen Beleulin karavaaniseraljin rauniot. Lähteet